CELEX: C2005/031/07
Language: sl
Date: 2005-02-05 00:00:00
Title: Sodba Sodišča (šesti senat) z dne 9. decembra 2004 v zadevi C-219/03: Komisija Evropskih skupnosti proti Kraljevini Španiji (Neizpolnitev obveznosti države — Obdavčitev povečane vrednosti)

5.2.2005   
            
            
               SL
            
            
               Uradni list Evropske unije
            
            
               C 31/3
            
         
      SODBA SODIŠČA
   
   (šesti senat)
   z dne 9. decembra 2004
   v zadevi C-219/03: Komisija Evropskih skupnosti proti Kraljevini Španiji (1)
   
   (Neizpolnitev obveznosti države - Obdavčitev povečane vrednosti)
   (2005/C 31/07)
   Jezik postopka: španščina
   V zadevi C-219/03, katere predmet je tožba zaradi neizpolnitve obveznosti na podlagi člena 226 ES z dne 19. maja 2003, Komisija Evropskih skupnosti (zastopnika: M. Diaz-Llanos La Roche in L. Escobar Guerrero) proti Kraljevini Španiji (zastopnica: L. Fraguas Gadea), je Sodišče (šesti senat) v sestavi A. Borg Barthet, predsednik senata, J.-P. Puissochet (poročevalec) in S. von Bahr sodnika, generalna pravobranilka: J. Kokott, sodni tajnik: R. Grass, dne 9. decembra 2004 razglasilo sodbo, katere izrek se glasi:
   
               1.
            
            
               Kraljevina Španija, s tem da je ohranila davčno ureditev, ki je za delnice, kotirane na trgih, ki niso španski, manj ugodna kot za delnice, kotirane na španskih trgih glede obdavčevanja povečane vrednosti, pridobljene po 1. januarju 1997 iz prenosa delnic, pridobljenih pred 31. decembrom 1994, ni izpolnila obveznosti iz člena 49 ES in 56 ES, niti iz člena 36 in 40 iz Sporazuma o evropskem gospodarskem prostoru z dne 2. maja 1992.
            
         
               2.
            
            
               Kraljevini Španiji se naloži plačilo stroškov.
            
         
      (1)  UL C 184, 2.8.2003.